[bookmark: _GoBack]SPRÁVA Z VYKONANEJ KONTROLY HLAVNÉHO KONTROLÓRA OBCE TEKOVSKÉ LUŽANY – KONTROLA POSKYTNUTIA, POUŽITIA A ZÚČTOVANIA DOTÁCIÍ


Cieľ kontroly: 
· dodržanie podmienok na poskytnutie a použitie verejných financií,
· preukázateľnosť vykonávania finančnej operácie, spoľahlivosť výkazníctva

Povinná osoba: Obec Tekovské Lužany (v časti poskytnutia dotácie) a príjemca dotácie (v časti kontroly použitia a zúčtovania dotácie)
Kontrolované obdobie: 2016
Kontrola bola vykonaná v súlade s plánom kontrolnej činnosti na II. polrok 2017 v termíne od 27.6.2017 do 15.8.2017. 
Právna úprava poskytovania dotácií je upravená v § 7 zákona č. 583/2004 o rozpočtových pravidlách územnej samosprávy. V zmysle uvedeného § možno dotáciu poskytnúť: 
1. Právnickým osobám ktorých zakladateľom je obec, na konkrétne úlohy a akcie vo verejnom záujme alebo v prospech rozvoja územia obce
1. Inej obci, alebo VÚC ak zabezpečuje niektoré úlohy pre obec alebo ak ide o poskytnutie pomoci pri likvidácii následkov živelnej pohromy, havárie alebo inej podobnej udalosti na ich území.
1. PO a FO podnikateľovi ktorí majú sídlo, resp. trvalý pobyt na území obce alebo pôsobia, vykonávajú činnosť na území obce alebo poskytujú služby obyvateľom obce len na podporu všeobecne prospešných služieb, všeobecne prospešných alebo verejnoprospešných účelov, na podporu podnikania a zamestnanosti. 
V roku 2016 obec poskytla dotáciu nasledovným subjektom: 
	Subjekt
	IČO
	Výška poskytnutej dotácie v €

	EURO-MÓKA Tekovské Lužany*
	42114331
	1 532,40

	FOLK-ART Tekovské Lužany
	42125570
	2 200 

	Slovenský Červený kríž*
	00415979
	3 750

	TJ Družstevník Tekovské Lužany
	31102239
	11 495,52

	Stolnotenisový klub Tekovské Lužany
	42119197
	700

	Rybársky spolok PREKÁR Tekovské Lužany
	42201161
	400

	T-Double, s.r.o.
	47374039
	2 700

	Reformovaná kresťanská cirkev
	34017305
	550

	Rímskokatolícka cirkev, farnosť Tekovské Lužany
	34009612
	600

	Bratská jednota baptistov, zbor Tekovské Lužany*
	36109258
	679,20

	Csemadok – základná organizácia Tekovské Lužany
	00177717/205
	2 450

	MHM Pohronský Ruskov
	42121671
	300

	Liga levických maďarských žien 
	42050740
	300

	Spolu
	
	23 757,12



*dotácia sa neposkytla subjektu, ale sa uhradili náklady na akciu priamo z rozpočtu Obce
1. Kontrola poskytnutia dotácie
Obec má upravené podmienky poskytovania dotácií vo VZN č. 4/2015 o poskytovaní dotácií z rozpočtu obce Tekovské Lužany s účinnosťou od 12.12.2015. VZN č. 4/2015 nahradilo predchádzajúce nariadenie o poskytovaní dotácií zo dňa 26.2.2008. Od 1.7.2016 nadobudol účinnosť zákon č. 91/2016 o trestnej zodpovednosti právnických osôb, ktorý novelizoval okrem iného aj zákon č. 583/2004 o rozpočtových pravidlách územnej samosprávy. S uvedenou novelizáciou sa stanovila nová podmienka pri poskytovaní dotácií z rozpočtu obce a to možnosť poskytnutia dotácie právnickej osobe ktorej zakladateľom je obec a právnickej osobe podľa § 7 ods. 4 zákona o rozpočtových pravidlách územnej samosprávy len vtedy, ak táto právnická osoba nemá právoplatne uložený trest zákazu prijímať dotácie alebo subvencie alebo trest zákazu prijímať pomoc a podporu poskytovanú z fondov Európskej únie. S uvedenou podmienkou je potrebné sa vysporiadať aj vo VZN o poskytovaní dotácií z rozpočtu obce a určiť akým spôsobom bude subjekt preukazovať splnenie tejto podmienky.  
Kontrolou bolo preverené či bola dotácia poskytnutá subjektu, ktorý je spôsobilý byť prijímateľom dotácie – t. j. spĺňa podmienky stanovené v § 7 zákona o rozpočtových pravidlách územnej samosprávy s výnimkou podmienky podľa § 7 ods. 7 – neuloženie trestu zákazu prijímať dotáciu a trestu zákazu prijímať pomoc a podporu poskytovanú z fondov Európskej únie. S prijímateľom dotácie sa uzavrela písomná zmluva o poskytnutí dotácie. Zmluva obsahovala účel využitia dotácie ako aj ostatné náležitosti určené vo VZN s výnimkou podmienok upravených v § 13 ods. 2 písm. e) a k) VZN č. 4/2015 o poskytovaní dotácií (povinnosť čerpať a vyúčtovať dotáciu v súlade so zákonom 523/2004, 431/2002, 343/2015 a 283/2002; povinnosť prijímateľa dotácie umožniť vykonanie kontroly vynaloženia dotácie v jeho sídle na základe jeho účtovnej evidencie do 5 rokov od skončenia rozpočtového roka v ktorom bola poskytnutá). Odporúčam postupovať v zmysle uvedeného VZN a v zmluve upraviť povinnosti prijímateľa dotácie v súlade s VZN. Ďalej bolo zistené, že s dvomi prijímateľmi dotácie nebola uzavretá zmluva o poskytnutí dotácie – liga levických maďarských žien a military historical museum. 
Kontrole nepodliehalo posudzovanie úplnosti a správnosti žiadostí o poskytnutie dotácií nakoľko tieto boli predmetom kontroly príslušných komisií OZ, ktoré posudzovali žiadosti po obsahovej aj formálnej stránke, pričom na základe ich odporúčania bola následne schválená výška dotácie pre jednotlivé subjekty. 
Obec splnila povinnosť podľa § 16 ods. 5 písm. e) zákona o rozpočtových pravidlách územnej samosprávy, zverejniť prehľad o poskytnutých dotáciách v členení podľa jednotlivých príjemcov v záverečnom účte. 

1. Použitie dotácie

Stručný prehľad účelu použitia poskytnutých dotácií:

1. EURO-MÓKA Tekovské Lužany-Nagysalló 
Finančné prostriedky neboli poskytnuté subjektu, ale výdavky na akciu boli hradené priamo z rozpočtu obce. Účel použitia – prepravné na akciu Euromóka Juxspiele-Eurohry 2016 Ditrau Rumunsko. 
1. FOLK-ART Tekovské Lužany-Nagysalló
Účel použitia dotácie bol v súlade so zmluvou č. 3/2016/K na podporu projektu Rekonštrukcia ľudového domu. Dotácia bola použitá v celej výške na nákup materiálu. 
1. Slovenský červený kríž 
Dotácia bola využitá na úhradu výdavkov za letný vzdelávací tábor SČK. Faktúra za tábor bola hradená priamo z rozpočtu obce.  
1. TJ Družstevník Tekovské Lužany
Dotácia bola schválená v rámci schvaľovania návrhu rozpočtu na rok 2016 vo výške 9 000 €, následne bola po I. úprave rozpočtu znížená na 8 300 €. Skutočná poskytnutá priama dotácia bola vo výške 11 495,52 €, t. j. okrem výdavkov hradených priamo obcou. Tým, že sa nevykonala zmena rozpočtu bol porušený § 12 ods. 2 zákona č. 583/2004 o rozpočtových pravidlách územnej samosprávy: 
Obce a vyššie územné celky hospodária s rozpočtovými prostriedkami podľa schváleného rozpočtu a počas roka kontrolujú hospodárenie s rozpočtovými prostriedkami podľa osobitného predpisu  a monitorujú a hodnotia plnenie programov obce alebo programov vyššieho územného celku.
Vzhľadom na uvedené, je potrebné vždy vopred schváliť zmenu rozpočtu a následne realizovať čerpanie výdavkov v súlade so schváleným rozpočtom. 
Dotácia bola vyúčtovaná nasledovne:
Cestovné pre hráčov za dochádzanie na tréningy.............................2 697,20 €
Poplatky Slovenskému futbalovému zväzu.......................................4 842,74 € (vrátane vrátenia preplatkov)
Odstupné za prestup hráčov a hosťovanie.........................................3 300 €
Poplatky Oblastnému futbalovému zväzu Levice....................613 € (vrátane vrátenia preplatkov)
Bankové poplatky..............................................................................70,80 €
Pri kontrole zúčtovania dotácie bolo identifikovaná mylná platba, ktorá bola na základe žiadosti subjektu o povolenie výnimky z časového použitia dotácie v súlade s § 13 ods. 3 zákona o rozpočtových pravidlách územnej samosprávy presunutá do dotácie na rok 2017. 
1. Stolnotenisový klub Tekovské Lužany
Z dotácie boli hradené výdavky na prepravu hráčov na zápasy a turnaje mimo obce vo výške 593,96 € a zvyšok vo výške 106 € bol použitý na nákup loptičiek. 
1. Rybársky spolok 
Dotácia bola použitá na nákup občerstvenia (130,34 €), nákup pohárov, medailí a tričiek v rámci realizácie súťaže pre deti a mládež (274,38 €), ako aj výdavkov na čistenie rybníka (33,20 €). 

1. T-Double, s.r.o. 
Účel poskytnutia dotácie – podpora projektu Hodový mix 20.8.2016, zabezpečenie večerného programu. Dotácia bola použitá na rôzne výdavky súvisiace so zabezpečením účinkujúcich, ozvučenie ako aj zabezpečenie občerstvenia a marketingových materiálov. 
1. Reformovaná kresťanská cirkev – cirkevný zbor Tekovské Lužany
Dotácia bola určená na budovanie medzinárodných kontaktov medzi cirkvami, návšteva zboru v Szentendre. Z toho 390 € bolo použitých na dopravu a zvyšok 160 € na vstupné do kultúrno-historických pamiatok. 
1. Rímskokatolícka cirkev, farnosť Tekovské Lužany
Dotácia bola použitá na projekt Vox gloriae – Koncerty v Rímskokatolíckom kostole. 
1. Bratská jednota baptistov, zbor Tekovské Lužany
Dotácia bola poskytnutá na prepravného pre Tamburášsky súbor do Vsetína. Prepravné bolo hradené priamo z rozpočtu obce. 
1. Csemadok- základná organizácia Tekovské Lužany
Dotácia bola použitá v súlade so zmluvou a to na materiál na stavebné práce projektu – Záchrana ľudového domu v Tekovských Lužanoch. 
1. Liga levických maďarských žien 

Dotácia bola použitá ako súčasť finančných prostriedkov určených na opravu pamätníka padlých z roku 1848.

Záver: 
Najdôležitejšie nedostatky zistené v rámci predchádzajúcich kontrol boli odstránené – neuzatváranie zmlúv s prijímateľom dotácie, nestanovenie presného účelu použitia dotácie, porušenie zásady časovosti. V rámci vykonanej kontroly boli zistené kontrolné zistenie, ktoré sú bližšie uvedené v správe. Súhrn kontrolných zistení:
· Pri dvoch subjektoch – Military Historical Museum a Liga levických maďarských žien nebola uzavretá zmluva o poskytnutí dotácie. 
· Uzatvorené zmluvy neobsahovali všetky požiadavky v zmysle § 13 ods. 2 písm. VZN č. 4/2015 o poskytovaní dotácií
· Nedodržanie rozpočtového hospodárenia obce, prekročenie schváleného rozpočtu na rok 2016 pri výdavkoch transfer TJ Družstevník. 

Navrhované opatrenia: 
· Postupovať v súlade s VZN o poskytovaní dotácií.
· Upraviť VZN v súlade s novelizáciou zákona o rozpočtových pravidlách obce - § 7 ods. 7. 
· V prípade prekročenia rozpočtu obce, urobiť vhodné rozpočtové opatrenia. 


Správa bola vyhotovená dňa 11.9.2017.
Návrh správy bol doručený na oboznámenie povinnej osobe dňa 4.9.2017. 
Lehota na podanie námietok k zisteným nedostatkom, navrhnutým opatreniam bola do 11.9.2017. Povinná osoba nepodala námietky k zisteným nedostatkom, navrhnutým odporúčaniam a ani k lehote na predloženie písomného zoznamu splnených opatrení. 
Lehota na predloženie písomného zoznamu splnených opatrení prijatých na nápravu zistených nedostatkov je do 18.9.2017.
        

                                                                                           ............................................
   Hlavný kontrolór obce Tekovské Lužany JUDr. Marek Keller


